Зданието на Националната библиотека на Австралија
Поглед на библиотеката од езерото Берли Грифин, Канбера
**Национална библиотека на Австралија** (англиски: *National Library of Australia*, скр. *NLA*) — најголема референтна библиотека во Австралија, со одговорности согласно пропишаното во Законот за национална библиотека (*National Library Act*) и има за цел да „чува и развива национална збирка на библиотечен материјал, вклучувајќи опширна збирка на материјали што се однесуваат на Австралија и австралискиот народ." Во 2012-2013 г, збирката опфаќала вкупно 6.496.772 единици, како и дополнителни 15.506 метри ракописи.

Историја
--------

Во формална смисла, Националната библиотека на Австралија како таква е основана со закон во 1960 г. но работи како таква речиси од почетокот.

Библиотеката е основана во 1901 г. како „Сојузна парламентарна библиотека" (*Commonwealth Parliamentary Library*) со цел да го опслужува новосоздадениот сојузен парламент на Австралија.

Денешната зграда на библиотеката е отворена во 1968 г. Дело е на архитектонското биро „Bunning and Madden". Фоајето е поплочено со мермер и има витражи на Леонард Френч и три таписерии на Матје Матего.

Збирки
------

Во 2012-2013 г. библиотеката опфаќала 6.496.772 единици во збирки и уште 2.325.900 единици во одделот за ракописи. Од особено национално значење е збирката „австралијана" која се однесува на културното наследство на Австралија. Тука се претставени австралиски писатели, уредници и илустратори кои работат во Австралија или во странство.

Библиотечната збирка опфаќа материјали во секаков формат — од книги, стручна периодика, мрежни места и ракописи со слики, фотографии, карти, музички партитури, етнографски снимки, музички записи и разгледници, летоци и многу друго.

Околу 92,1% од библиотечната збирка е каталогизирана и пребарлива на семрежниот каталог.

Библиотеката има дигитализирано преку 174.000 единици од збирката и настојвуа да ги става на располагање на семрежјето, колку што е можно. Претставува светски предводник во техники на електронско архивирање, и има семрежен архив на одбрани австралиски мрежни места наречен „Пандора" (*Pandora Archive*).

Поврзано
--------

* Список на национални библиотеки

Наводи
------

1. 1 2 3  „Collection statistics | National Library of Australia". Nla.gov.au. Архивирано од изворникот на 2019-03-31. Посетено на 2013-11-12.
2. ↑  Sue Ebury (2008). *The Many Lives of Kenneth Myer*. The Miegunyah Press. стр. 319. ISBN 0-522-85546-6.
3. ↑  „National Library of Australia - Our Collections". nla.gov.au. Архивирано од изворникот на 2012-12-17. Посетено на 2012-08-03.
4. ↑  „Catalogue Home | National Library of Australia". nla.gov.au. Посетено на 2013-11-12.
5. ↑  „National Library Facts and Figures". nla.gov.au. Посетено на 2012-07-25.
6. ↑  „NLA.gov.au". NLA.gov.au. Посетено на 2012-05-30.

Надворешни врски
----------------

|  |  |
| --- | --- |
| Ризница | „Национална библиотека на Австралија" на Ризницата ? |

|  |  |
| --- | --- |
|  | Википодатоци го има својството ***P409*** за NLA-назнака (употреба) |

* Национална библиотека на Австралија
* Дела на македонски јазик Архивирано на 28 април 2015 г. во библиотечниот каталог

Координати: 35°17′47″ S; 149°07′46″ E﻿ / ﻿35.296379° ЈГШ; 149.129448° ИГД﻿ / -35.296379; 149.129448

  


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 136194678
* LCCN: n80077871
* ISNI: 0000 0001 2164 6618
* GND: 1005757-2
* SUDOC: 026641658
* BNF: cb11885028x (податоци)
* BIBSYS: 90154188
* ULAN: 500307651
* NLA: 35982108
* NKC: ko2003164411
* BNE: XX139595
* CiNii: DA03162348

 |

 |